**OSNOVNA ŠKOLA KNEZA BRANIMIRA**

 **DONJI MUĆ**

KLASA: 007-04/22-02/35

URBROJ: 2181-300-22-02

Donji Muć , 26. srpnja 2022. godine

**Z A P I S N I K**

s 2. sjednice Školskog odbora održane dana 26.srpnja 2022. godine s početkom u 9:00 sati, u Osnovnoj školi kneza Branimira, Donji Muć 218.

Predsjednica Školskog odbora Ankica Krolo je utvrdila da sjednici prisustvuju sljedeći članovi Školskog odbora: Ankica Krolo, Željana Lemo, Maja Jeličić, Marko Krolo, Zrinka Relja , Ana-Marija Jukić.

Na sjednici odsutni: Nediljko Plazibat.

Bez prava odlučivanja sjednici prisustvuje v.d. ravnatelj škole Dražen Ujević i tajnica škole Tihana Marasović.

Predsjednica Školskog odbora Ankica Krolo utvrđuje da sjednici prisustvuje potreban broj članova Školskog odbora te da Školski odbor može odlučivati i donositi pravovaljane odluke. Nakon pozdrava svim prisutnima predsjednica Školskog odbora pročitala je predloženi dnevni red te ga dala na glasanje:

**DNEVNI RED:**

1. Verifikacija zapisnika s 1. sjednice Školskog odbora.

2. Financijski izvještaj Osnovne škole kneza Branimira, Donji Muć, za razdoblje od 01.01.2022. do 30.06.2022.godine, usvajanje.

3. Predstavljanje programa rada za mandatno razdoblje kandidata u natječajnom postupku imenovanja ravnatelja/ice Osnovne škole kneza Branimira, Donji Muć.

4. Upoznavanje članova Školskog odbora sa zaključcima Učiteljskog vijeća, Skupa radnika i Vijeća roditelja o zauzetim stajalištima u postupku imenovanja ravnatelja/ice Osnovne škole kneza Branimira, Donji Muć.

5. Javno glasovanje o kandidatu s liste kandidata za ravnatelja/icu Osnovne škole kneza Branimira, Donji Muć i donošenje Odluke o imenovanju ravnatelja/ice Osnovne škole kneza Branimira, Donji Muć.

6. Razno (sporazumni raskid ugovora za Željka Ercegovića)

**Dnevni red je nakon provedenog glasanja jednoglasno usvojen.**

**Ad. 1)**

Prva točka dnevnog reda je verifikacija zapisnika s prošle konstituirajuće sjednice Školskog odbora.

Predsjednica Školskog odbora pročitala je Odluke koje su donesene na konstituirajućoj sjednici Školskog odbora OŠ kneza Branimira, Donji Muć održanoj dana 18.7.2022. godine. Nakon čitanja Odluka s prošle sjednice Školskog odbora članovi Školskog odbora izjavili su da su suglasni sa zapisnikom s prošle sjednice Školskog odbora te je donesena sljedeća jednoglasna Odluka:

***„Usvaja se zapisnik sa konstituirajuće sjednice Školskog odbora održane dana 18. 7. 2022. godine.“***

**Ad. 2)**

Predsjednica školskog odbora pozvala je v.d.ravnatelja Dražena Ujevića da predloži na usvajanje Školskom odboru Financijski izvještaj 01.01.2022. do 30.06.2022.godine. Članovi Školskog odbora su u materijalima za sjednicu dobili Financijski izvještaj u excel tablici zajedno sa bilješkama uz financijski izvještaj pripremljen od računovodstva škole za navedeno razdoblje te je v.d ravnatelj pročitao navedene stavke. Nitko od prisutnih nije imao primjedbi na izneseni financijski izvještaj te se isti daje na glasanje. Nakon provedenog glasanja Školski odbor jednoglasno donosi Odluku:

**„ Školski odbor Oš kneza Branimira donosi Odluku kojom se usvaja financijski izvještaj u predloženom obliku za razdoblje od 01.01.2022. do 30.06.2022. godine.“**

**Ad. 3)**

Predsjednica Školskog odbora izvjestila je prisutne članove kako je kandidat sa liste za ravnatelja/icu Oš kneza Branimira Donji Muć gosp. Ivan Perković pravovremeno Pozivom obaviješten o datumima i vremenu održavanja predstavljanja programa za mandatno razdoblje na svim tijelima Škole, te je na adresu škole stigla i potpisana povratnica . Budući da se isti nije odazvao pozivu te ne prisustvuje na predstavljanju programa za mandatno razdoblje, program je pročitan članovima Školskog odbora.

Predsjednica Školskog odbora pozvala je kandidata gđu. Nikolinu Tičinović na izlaganje programa rada za mandatno razdoblje. Nakon što je kandidat gđa. Nikolina Tičinović predstavila svoj program, članovi Školskog odbora su postavljali pitanja,te je kandidatkinja napustila prostoriju.

**Ad. 4)**

Predsjednica Školskog odbora pročitala je zaključke o stajalištu Učiteljskog vijeća, Skupa radnika i Vijeća roditelja, te je napomenula da su predstavnici iz reda učitelja i stručnih suradnika, iz reda radnika Škole i iz reda roditelja prilikom glasanja obvezni zastupati stajalište tijela koje ih je imenovalo u Školski odbor.

**Ad. 5)**

Predsjednica Školskog odbora pozvala je članove Školskog odbora da pristupe javnom glasovanju, dizanjem ruke. Kandidat Ivan Perković prof. nije dobio nijedan glas za.

Kandidatkinja Nikolina Tičinović dobila je šest (6) glasova ZA, te je jednoglasno izabrana za ravnateljicu Osnovne škole kneza Branimira.

Predsjednica Školskog odbora pročitala je Prijedlog Odluke o imenovanju ravnateljice Osnovne škole kneza Branimira ,Donji Muć i pozvala je članove Školskog odbora da iznesu primjedbe na istu te da se prijave za raspravu.

**Odluka o imenovanju ravnateljice Osnovne škole kneza Branimira, Donji Muć je sastavni dio ovog zapisnika (u prilogu)**

Kako nije bilo prijavljenih za raspravu i primjedbi na Prijedlog Odluke o imenovanju ravnateljice Osnovne škole kneza Branimira, Donji Muć donesena je sljedeća jednoglasna Odluka:

***„Školski odbor donosi Odluku o imenovanju Nikoline Tičinović ravnateljicom Osnovne škole kneza Branimira,Donji Muć.“***

**Ad. 6)**

Predsjednica Školskog odbora pod točkom razno je pročitala Odluku o broju razrednih odjeljenja za školsku godinu 2022/2023. za Oš kneza Branimira, Donji Muć koji se nije mijenjao u odnosu na prošlu godinu , iako je prisutan pad ukupnog broja učenika .

U raspravu su se uključili i ostali članovi Školskog odbora , suglasni kako je prisutan smanjeni broj upisane djece u prve razrede u matičnoj i područnim školama koje funkcioniraju u kombiniranim razrednim odjeljenjima.

Otvorila se raspravu na temu prijevoza učenika koji ne pripadaju upisnom području kao i početku izvođenja nastave sa intencijom da se početak pomakne na 8 sati.

Predsjednica je pročitala zahtjev gosp . Željka Ercegovića, prof.matematike sa zahtjevom za sporazumni raskid ugovora o radu zbog ispunjenja zakonskih uvjeta za odlazak starosnu mirovinu sa 31.08.2022. godine. Predložila je da se prijedlog gospodina Željka Ercegovića uvrsti u jednu od točaka dnevnog reda na sljedećoj sjednici u formi prethodne suglasnosti Školskog odbora, o čemu će Školski odbor donijeti Odluku. Prijedlog je prihvaćen.

Obavijestila je članove Školskog odbora o odlasku u starosnu mirovinu radnice Barice Vasilj sa 31.08.2022.godine te o potrebi pronalaska zamjene budući je radno mjesto logopeda potrebno radi boljeg funkcioniranja odgojno obrazovnog procesa.

Obavijestila je Školski odbor o prijedlogu za upis dvoje djece iz Ukrajine u Oš kneza Branimira.

Predsjednica Školskog odbora je utvrdila da su ovime iscrpljene sve točke dnevnog reda stoga je zaključila 2. sjednicu. Sjednica je završena u 10:00 sati.

Zapisnik završava s trećom (3.) stranicom.

Zapisničar: Predsjednica Školskog odbora:

Tihana Marasović, dipl.iur. Ankica Krolo